
Esselamu alejkum. Čovjek ima nijet da putuje. Da li mu je dozvoljeno prije nego što krene spojiti/kratiti ***[podne](https://pitajucene.com/search/Podne/questions/ "Pretraži pitanja o Podne namazu")*** i ikindiju u podnevskom vremenu? Znači još nije krenuo na put, ali pri zavšetku namaza odmah bi krenuo i steako status musafira. Ako nije dozvoljeno da li će spajati ikindiju sa akšamom u ikindijskom vremenu? 


Šta ako se desi da čovjek prilikom putovanja prema svom mjestu u kojem živi izostavi ***[akšam](https://pitajucene.com/search/ak%C5%A1am/questions/ "Pretraži pitanja o akšam")*** ***[namaz](https://pitajucene.com/search/Namaz/questions/ "Pretraži pitanja o namazu")*** (zbog gužve u saobraćaju ili slično) da li će spojiti/kratiti akšam i jaciju namaz (3, 2) kada stigne kući il će zasebno klanjati (3, 4) tj. naklanjati akšam namaz u jacijskom vremenu i da li je to uopće ispravno?


* 
* 
* 
* 
* 
* 
* 

 
Može li čovjek spojiti namaze ako namjerava putovati?

Ve alejkumus-selam! Nije ispravno spajati i kratiti namaze samo radi nijjeta za putovanje, sve dok ne izađe iz mjesta u kojem živi, tada počinju olakšice. Dakle, kada krene na putovanje i napusti zgrade/kuće svog grada/sela ima pravo na olakšice, a prije toga dok je u svom mjestu – nema pravo.


Kada dođe kući klanjat će ***[akšam](https://pitajucene.com/search/ak%C5%A1am/questions/ "Pretraži pitanja o akšam")***, pa jaciju bez kraćenja.


Odgovorio hfz. ***[Amir Smajić](https://pitajucene.com/search/Amir+Smaji%C4%87/answers/ "Pretraži odgovore od mr. hfz. Amir Smajić")*** – preuzeto sa facebook profila Amir Smajic – <https://www.facebook.com/am.ibr.sm>


